Henrik Ingebrigtsen

**Henrik Børkja Ingebrigtsen** (født 1991) er en norsk friidrettsutøver som løper for klubben Sandnes Idrettslag. Ingebrigtsen har gjennom hele 2010-tallet vært av Europas beste på mellomdistanseløp. Fra europamesterskap på 1500 meter har han gull (Helsingfors 2012), sølv (Zürich 2014) og bronse (Amsterdam 2016), samt sølv på 5000 meter (Berlin 2018). I EM innendørs har han sølv (Beograd 2017) og bronse (Praha 2015) på 3000 meter. Han har vunnet hele ni norgesmesterskap på ulike distanser (ett på 800 meter, tre på 1500 meter, to på 5000 meter, to i terrengløp og ett på stafett) og representerte Norge i OL i London 2012 (femte plass på 1500 meter) og i Rio 2016 (semifinale 1500 meter).

## Familie
Henrik Ingebrigtsen er storebror til to år yngre Filip Ingebrigtsen og ni år yngre Jakob Ingebrigtsen, i tillegg til fire andre søsken. Brødrene ble trent av sin far Gjert Ingebrigtsen inntil mars 2022. Familien omtales gjerne som «Team Ingebrigtsen». Trenings- og familiehverdagen har blitt dokumentert gjennom flere sesonger av NRKs TV-serie *[[Team Ingebrigtsen (TV-serie)|Team Ingebrigtsen]]*.

Henrik giftet seg med Liva Børkja Ingebrigtsen i 2018. Sammen har de to døtre.

## Idrettskarriere
### Før 2012
Ingebrigtsen var tidligere en lovende langrennsløper på juniornivå, og ble i 2008 norgesmester på 10 kilometer fristil i Junior-NM i Stokke.

Ingebrigtsen hadde noen gode resultater, deriblant en forbedring av den norske U20-rekorden på  meter med fem sekunder til 3.38,61. Han ble nummer 13 på meter i EM i Barcelona. 2011-sesongen var preget av skader, og han fikk ikke resultater som forventet.

#### Resultater (utvalg)
* Juniornorgesmester på meter (3.53.64) i 2009
* Juniornorgesmester på meter hinder (5.52.07) i 2009
* Sølv på  (3.48,43) i NM i friidrett 2009
* Juniornorgesmester på 800 meter (1.51.75) i 2010
* Juniornorgesmester på  (3.45.64) i 2010
* Gull på  (3.46,50) i NM i friidrett 2010
* Bronse på 800 meter (1.50,84) i NM i friidrett 2010
* Sjetteplass i Lag-EM i friidrett 2010 i Bergen
* 26.-plass på  meter i U23-EM i friidrett 2011

### 2012
2012 ble Ingebrigtsens gjennombruddsår som senior internasjonalt. I april 2012 slettet han Lars Martin Kaupangs 36 år gamle norgesrekord på  meter. Senere i sesongen, 14. juli, slettet han også Knut Kvalheims 38 år gamle norske rekord på en engelsk mil (1609 m), da han løp på 3.54,28 i et løp i Crystal Palace National Sports Centre i London.

1. juli 2012 tok han gull på  i EM i Helsingfors, der han løp på tiden 3.46,20 i et generelt langsomt løp. I Sommer-OL 2012 i London spurtet han inn til femteplass hvor han satte ny norsk rekord på tiden 3.35,43 i finalen på . I løpet hadde han startet spurten sin noe sent og kunne ha greid en bedre plassering da han var kun tre tideler fra medalje. Løpet og hans opptreden i OL førte også til positiv oppmerksomhet om hans personlighet.

#### Resultater (utvalg)
* Gull på  meter (3.46,20) i EM i friidrett 2012
* Femteplass på  meter (3.35,43) i sommer-OL i London i 2012
* Gull på  m og sølv på 800 meter i NM i friidrett 2012 i Kristiansand
* Gull i europeisk U23-mesterskap terrengløp

### 2013
Hans første  meter dette året løp han 28. april, i stevnet Payton Jordan Invitational i Palo Alto i California. Der løp han på 3.39,07, og kom inn på tredjeplass. I Diamond League-stevnet Prefontaine Classic 1. juni kom Ingebrigtsen på andreplass på en engelsk mil, med tiden 3.55,50, kun slått av James Kiplagat Magut.

I U23-EM i Tammerfors var Ingebrigtsen favoritt på  meter, men falt og klarte ikke å kvalifisere seg til finalen. Han løp istedenfor  meter senere samme dag og spurtvant et taktisk løp med tiden 14.19,39. Han ble norgesmester på 800 meter i NM i friidrett 2013, men endte på fjerdeplass på samme distanse i NM i friidrett innendørs 2013. Han var også med på Sandnes ILs lag som vant gull på 4 &times; 1500 meter i NM i stafetter 2013 i Sandnes.

### 2014
Sesongåpningen i 2014 fant sted 5. mai, i Payton Jordan Invitational på Stanford University i USA. Han løp  på 3.38,53, og kom på andreplass bak Riley Masters. I Diamond League-stevnet i Eugene 31. mai løp han en engelsk mil på 3.53,62, og satte med det ny norsk rekord, og 13.-plass i dette løpet. Denne rekorden forbedret han til 3.50,72 i Bislett Games 11. juni, og han kom på fjerdeplass i dette stevnet. I Diamond League-stevnet i Lausanne 3. juli løp han inn til ny norsk rekord på  meter med tiden 3.33,68. Han senket den norske rekorden ytterligere, til 3.31,46, i Diamond League-stevnet i Monaco 18. juli.

I EM i friidrett 2014 i Zürich løp han inn til andreplass, bak franske Mahiedine Mekhissi-Benabbad. Ingebrigtsen vant sin semifinale, med tiden 3.39,32, og i finalen løp han på 3.46,10.

### 2015
Sesongens første internasjonale konkurranse var i EM i friidrett innendørs 2015 i Praha 6. mars, der han i forsøket på  m satte ny personlig rekord innendørs med tiden 7.47,83. I finalen løp han inn til tredjeplass på 3000 meter, med ny norsk rekord på tiden 7.45,54. Han satte også norsk rekord i finalen på 1500 meter, med tiden 3.39,70, men dette holdt bare til sjetteplass, cirka to sekunder bak Jakub Holuša. Han stod over Lag-EM i friidrett 2015 på grunn av en betennelse i tåa.

Ingebrigtsen ble norgesmester på 5000 meter i NM i friidrett 2015 i Haugesund. I VM i friidrett 2015 i Beijing deltok han på 1500 meter. Han løp på 3.43,97 i innledningsheatet, og fikk 31. beste tid, og ble dermed ikke kvalifisert til semifinalen. Den 13. september deltok han i gateløpet 5th Avenue Mile i New York, og kom der på andreplass bak Nick Willis og Chris O'Hare. I oktober vant han også NM i terrengløp 2015.

### 2016
I NM i friidrett innendørs 2016 vant han 1500 meter med ny norsk rekord på 3:42,31. Han fikk også sølv på 800 meter, med samme tid som vinneren Emil Oustad.

Han fikk sølv på 1500 meter i NM i friidrett 2016, der han ble forbiløpt av Snorre Holtan Løken på oppløpssiden. Jakob Ingebrigtsen tok her bronsen. I EM i friidrett 2016 i august løp han inn til bronse på 1500 meter, med tiden 3.47,18. Han deltok også på 5000 meter, der han endte på fjerdeplass, ett hundredel unna bronse-, sølv-, og gullmedaljen(e). 

I Sommer-OL 2016 deltok han på 1500 meter, og løp inn til ellevteplass i sitt semifinaleheat, og gikk dermed ikke til finalen. Han slet med en skade i hamstringen (muskelen på baksiden av låret) og en tå, som gjorde at han ikke kunne løpe maksimalt i OL. Tåen ble operert etter 2016-sesongen.

### 2017
Henrik Ingebrigtsen tok sølv på 3000 meter i EM i friidrett innendørs 2017, bak Adel Mechaal fra Spania.

Han deltok i Diamond League-stevnet i Eugene i mai, der han løp en engelsk mil (1609 m), men han kjente skaden sin i hamstringen (muskelen på baksiden av låret), og han varslet i juni at han må operere denne, slik at han blir ute resten av 2017-sesongen. Han gjorde comeback i EM i terrengløp 2017, der han endte på ellevteplass. 

### 2018
Han sesongdebuterte i Payton Jordan Cardinal Invitational i California 3. mai, og vant der 5000 meter med ny personlig rekord på 13:16,97, over ti sekunder raskere enn hans tidligere rekord. På samme distanse tok han sølv i EM i Berlin da lillebroren Jakob tok gull. Han kom på fjerdeplass på 1500 meter. 

Han deltok i Kontinentalcupen i friidrett 2018 i Ostrava, der han representerte Europa på 3000 meter sammen med Marc Scott. Ingebrigtsen kom der på tredjeplass.

### 2019
I innendørs-EM i Glasgow 2019 tok Henrik Ingebrigtsen bronsen på 3000 m bak sin bror Jakob Ingebrigtsen og Chris O´Hare. Dette var det tredje innendørs-EM i friidrett hvor han tok medalje på 3000m. Det var også det åttende året på rad hvor han vant en internasjonal medalje i friidrett, den første i 2012. Han sesongdebuterte utendørs i Trond Mohn Games i Bergen den 22. mai på distansen 3000 og løp inn til en sterk seier tross skadeproblemer i oppkjøringen. 

I Bislett Games løp han inn til ny norsk rekord på 3000 meter, med tiden 7:36,85, og slo med det Marius Bakkens gamle rekord fra 2001 med nesten 4 sekunder. Han vant 5000 meter under NM i friidrett 2019, og representerte Norge under Lag-EM i friidrett 2019 (1. divisjon), der han kom på andreplass på 3000 meter, bak Isaac Kimeli fra Belgia.

I VM i friidrett i Doha kvalifiserte Ingebrigtsen seg til finalen på 5000 m med nest beste tid blant dem som ikke kvalifiserte seg direkte.  I finalen endte Ingebrigtsen på 13.-plass.

Sammen med sine to brødre Filip og Jakob og flere andre var Ingebrigtsen hare for maratonløperen Eliud Kipchoge som 12. oktober 2019 løp maraton på under to timer – selv om rekorden ikke godkjennes som verdensrekord. Dagen etter sikret Ingebrigtsen seg gull i NM i terrengløp 2019, lang løype i Frognerparken, like foran langrennsutøveren Didrik Tønseth som tok sølvmedalje.

Den 15. oktober opererte han den ene tåa, som han hadde hatt smerter i gjennom 2019.

### 2020
2020-sesongen ble redusert på grunn av koronaviruspandemien og opptrening etter tåskaden, så Ingebrigtsen konkurrerte mindre dette året. Han deltok i Impossible Games i juni, og kom der på andreplass på 2000 meter. Han løp også 5000 meter under Boysen Memorial, et løp han vant med tiden 13:19,65, fire sekunder bak sin egen personlige rekord.

### 2021
Etter en tiendeplass på 5000 meter under British Grand Prix 2021, og seier på samme distanse under Night of Highlights på Bislett stadion måtte han bryte 5000 meter under Golden Gala i Firenze. Muskelfestet til hamstringen i venstre fot var delvis revet av, så han måtte operere denne. Han konkurrerte ikke mer denne sesongen.

## Priser og nominasjoner
* 2013: Vinner av *Årets gjennombrudd* for 2012 på Idrettsgallaen 2013
* 2013: Nominert til *Årets navn* for 2012 på Idrettsgallaen 2013
* 2013: Nominert til *Årets mannlige utøver* for 2012 på Idrettsgallaen 2013

## Referanser


## Eksterne lenker
* 
* 
*